የአምነስቲ ኢንተርናሽናል ሪፖርት የፖለቲካ ወገንተኛነት እንዳለበት ተገለፀ
አዲስ አበባ፡- የአምነስቲ ኢንተርናሽናል ሪፖርት መንግሥት ሕግ ለማስከበር የሚወስደውን ዕርምጃዎች ሁሉ የሰብዓዊ መብት ጥሰት አድርጎ የሚያቀርብ የፖለቲካ ወገንተኝነት ማሳያ መሆኑን ጠቅላይ አቃቢ ህግ አስታወቀ። ጠቅላይ አቃቤ ህግ ትናንት ለዝግጅት ክፍላችን በላከው መግለጫ እንደገለጸው፤ ሪፖርቱ የመንግሥትን ህግ የማስከበር ሥራ የሚያጠለሽ፣ በአብዛኛው ገለልተኘነት የጎደ ለው፣ የማስረጃ ምዘና ችግር ያለበት፣ የሃገሪቱን ነባራዊ ሁኔታ እና ዐውድ ያላገናዘበ እና ሌሎችም መሰረታዊ ግድፈቶች አሉበት።ጠቅላይ ዓቃቤ ህግ፣ ከሁለቱ ክልሎች ጠቅላይ ዓቃቤ ህግ መስሪያ ቤቶች እና የፖሊስ መርማሪዎች፣ ከከፍተኛ የትምህርት ተቋማት እና ሲቪል ማህበረሰብ ድርጅቶችን በማሳተፍ የማጣራት ሥራ መሠራቱን ጠቅሶ ሪፖርቱ መሰርታዊ ግድፈቶች ያሉበት ቢሆንም በዘገባው ከተካተቱት የመብት ጥሰት ወቀሳዎች የተወሰኑት ተዓማኒነት አላቸው ብሏል፡፡ የአጣሪ ቡድኑን ግኝቶች እና የሪፖርቱን ይዘት በተመለከተ ከድርጅቱ ከፍተኛ አመራሮች ጋር ምክክር ለማድረግ ጠቅላይ ዓቃቤ ህግ ጥያቄ ያቀረበ ቢሆንም እስከአሁን በቂ ምላሽ ማግኘት አላገኘም። አምነስቲ ኢንተርናሽናል ከዚህ ቀደም ከሚታወቅባቸው ጥራታቸውን የጠበቁ እና ተዓማኒነት ካላቸው ሪፖርቶቹ በተለየ የአሁኑ ሪፖርት የራሱን የአምነስቲ ኢንተርናሽናልን እንኳን ሰብዓዊ መብት ሪፖርት አዘገጃጀት መመሪያዎች እና መስፈርቶችን የማያሟላ መሆኑ ተገልጿል፡፡ ሪፖርቱ ጥቂት እና ተዓማኒነት የጎደላ ቸውን ወይም ወገንተኛ የሆኑ ምስክርነቶችን በመያዝ እጅግ ውስብስብ በሆኑ ግጭቶችና የጸጥታ ችግሮች ዙሪያ የተሳሳተ መደምደሚያ ላይ የሚደርስ መሆኑን ያነሳው መግለጫው፤ በህግ ማስከበር ሂደት በመንግሥት የሚወሰዱ ዕርምጃዎችን የመብት ጥሰት አድርጎ አቅርቧል። መሬት ላይ የሌሉ ጉዳዮችን እንዳሉ በማስመሰል የሚያቀርብ መሆኑ እንዲሁም አውድን ሳያሳይ ማለፉ በሪፖርት አዘጋጆቹ ዘንድ ያለውን የፖለቲካ ወገንተኛነት ያሳያል ብሏል።የእነዚህ ግድፈቶች መፈጠር የአጋጣሚ ስህተት አይደለም ያለው መግለጫው አንዳንድ የሪፖርቱ ፀሐፊ ኢትዮጵያውያን ከዚህ ቀደም በስልጣን ላይ የነበሩና አሁን ለውጡን ለማደናቀፍ እየሠሩ የሚገኙ በፖለቲካ ፓርቲዎች ውስጥ ንቁ ተሳትፎ የነበራቸው ናቸው። ከዚህ ጋር ተያይዞ ሆን ተብሎ የተፈጸመ እንደሆነ ማመኑን አስረድቷል፡፡ ስለሆነም ድርጅቱ በቀጣይ ከመንግሥት ጋር ለሚኖረው በጎ ትብብር እና የሥራ ግንኙነት ሲባል የዚህን ሪፖርት አዘገጃጀት በተመለከተ የውስጥ ምርመራ እንዲያከናውን እና እንዲፈትሽ ሲል ጥሪ አቅርቧል፡፡ በኢትዮጵያ ውስጥ ሰብዓዊ
መብቶች ይበልጥ እንዲከበሩ
ከሃገራዊም ሆነ ዓለም
አቀፍ የሰብዓዊ መብት
ድርጅቶች እና ባለድርሻ
አካላት ጋር የሚያደርገውን
ትብብር እንደሚቀጥል የገለጸው
መግለጫው፤ ያሰማራው አጣሪ
ቡድን ግኝቶች እና
ምልከታዎች የተጠናቀሩበት ዘገባ
በመጪው ሳምንት በተቋሙ
ድህረ ገጽ እና
የማህበራዊ ሚድያ ገጾች
ለህዝብ ይፋ እንደሚደረግም
አስታውቋል፡፡አዲስ ዘመን ሐምሌ 12/2012

በጋዜጣው ሪፖርተር



